EkBass/fiwiki-20250220-pages-articles huggingface dataset:
Outpost

Outpost on Sierra On-Linen kehittämä ja julkaisema kaupunginrakennuspeli. Peli on julkaistu vuonna Macintoshille ja Windowsille. Peli oli tuolloin harvoja kovaa tieteisfiktiota edustavia pelejä. Pelille julkaistiin löyhä jatko-osa Outpost 2, joka oli lähempänä pelejä kuten Dune 2 ja Command & Conquer. == Pelaaminen == Peli alkaa Maan tuhoutumisella ja pelaaja saa vain rajallisesti resursseja uuteen sijaintiin. Pelaajan tehtävä oli toimia siirtokunnan johtajana ja vaikuttaa resurssien käyttöön sekä teknologian kehitykseen. Teknologian kehitys saattoi johtaa siirtymiseen toiselle planeetalle tai planeetan maankaltaistamiseen. Peli saattoi myös päättyä heti alkuunsa mikäli uusi planeetta oli asumiskelvoton. == Kritiikki == Pelin julkaisuversio oli buginen ja siitä puuttui ominaisuuksia, jotka olivat lehtien arvosteluun käyttämässä beta-versiossa mukana. Pelille tehtyjen strategiaoppaiden mukaan loppupeliin olisi tarvinnut rakennuksia, jotka pelistä puuttuivat. Pelille julkaistiin kuitenkin myöhemmin päivitys, jossa osa näistä ominaisuuksista lisättiin peliin. == Lähteet == == Aiheesta muualla == * Luokka:Vuoden 1994 videopelit Luokka:Kaupunginrakennuspelit Luokka:Science fiction -videopelit Luokka:Mac OS -pelit Luokka:MS-DOS-pelit Luokka:Windows-pelit Luokka:Yhdysvalloissa kehitetyt videopelit
Psittacosaurus

Psittacosaurus ("papukaijalisko") oli sarvinaamoihin kuulunut kasvinsyöjädinosaurus, joka eli varhaisliitukaudella noin 126–101 miljoonaa vuotta sitten. == Fossiilit == Psittacosauruksen kuvasi ensimmäisenä Henry Fairfield Osborn vuonna 1923. Se löydettiin Mongoliasta. Ensimmäiset fossiilit, jotka lajista löydettiin olivat sen kallo, jossa oli syvä ja kapea piikki. Laji nimettiin Psittacosaurukseksi, joka tarkoittaa suomeksi "papukaijaliskoa", koska sen nokan rakenne muistutti papukaijan nokan rakennetta. === Lajin esittäminen === Osborn kertoi esitellessään lajia, että Psittacosauruksen nokka muistutti kilpikonnan nokkaa ja joka olisi sopinut hyvin kovien kasvien jauhamiseen. Hän ajatteli myös, että lajin kallon oikealla puolella sijaitsevat nystyrät olivat jäänteitä Psittacosauruksen kurkusta. Koska lajilla oli päätä suojaava panssari sen luultiin kuuluvan panssarilaattoihin, mutta tällaisia nystyröitä ei kumminkaan löydetty muilta Psittacosauri yksilöiltä. Myöhemmin Osborn luokitteli uudenlaisen heimon, joka sai nimekseen Psittacosauridae ja Psittacosauruksesta tuli heimon ensimmäinen laji. == Psittacosaurus kuuluu Ceratopseihin == Osborn ei ikinä vertailut psittacosaureja toisen lajin ceratopsein kanssa. Laji muistutti myös ceratopsia sillä tavalla, että lajilla oli hampaaton nokka. Osborn erehtyi lajista sillä hän tulkitsi lajin kallon väärin, koska hän piti lajin yläleuan kärjessä sijaitsevaa luuta premaxilla-luuna. Mutta oikea permaxilla-luu sijaitsi taaempana, ja lajin kärjessä sijaitseva luu muistutti muiden Ceratopsi lajien "rostrum-luuta". Mutta tämä tieto tuli vasta esille silloin, kun Alfred Romer kertoi kirjassa Osteology of the Reptiles vuonna 1956. == Kuvaus == Psittacosauruksen pituus oli noin 80 senttimetristä kahteen metriin, ne olivat 1,2 metrin korkuisia ja painoivat noin 25-80 kilogrammaa. Ne elivät noin 11 vuotta. Psittacosaurusen etujalat, jotka olivat hieman lyhyempät kuin sen takajalat. Siksi laji pystyi käyttämään niitä käsinä ja tilanteen mukaan kävelemään neljällä jalalla. == Luokittelu == Psittacosaurus kuului lintulantiollisiin. Se oli hyvin varhainen Ceratopseihin kuulunut laji. Laji kuului Psittacosauridaen heimoon. == Lähteet == Luokka:Ceratopsia
Juhani Jauhiainen

Jaakko Juhani Jauhiainen (s. 12. huhtikuuta 1934 Helsinki) on suomalainen arkkitehti. Jauhiainen valmistui arkkitehdiksi Teknillisestä korkeakoulusta vuonna 1961. Hän oli opiskeluaikanaan harjoittelijana Alvar Aallon arkkitehtitoimistossa ja vuosina 1960–1964 hän oli työssä Viljo Revellin arkkitehtitoimistossa. Revellin kuoltua Jauhiaisesta tuli arkkitehtitoimisto Heikki Castrén & Co:n osakas. Toimiston nimenä oli Castrén–Jauhiainen–Nuuttila vuosina 1972–1980, Jauhiainen–Nuuttila vuosina 1980–1988 ja CJN vuodesta 1988 lähtien. 1970-luvulta lähtien Jauhiainen oli mukana myös ulkomaille suuntautuneessa projektirakentamisessa Devecon Oy:n hallituksen jäsenenä. Näitä projektikohteita olivat muun muassa Ras Lanufin kaupungin rakentaminen Libyassa, Ouagadougou-kongressikeskus Sirtissä Libyassa ja Awash International Bank -pankin pääkonttori Addis Abebassa Etiopiassa. Jauhiaisen vanhemmat olivat heikkovirtatekniikan professori Jaarli Jauhiainen ja Martta Hildén.Kuka kukin on 1954, s. 279 Runeberg.org. Suomessa Jauhiainen toimistoineen oli mukana useissa merkittävissä rakennuskohteissa, joita olivat muun muassa: * Kuntatalo, Toinen linja 14, Helsinki 1982 * Pasilan virastokeskus, Helsinki 1982 * Fortumin pääkonttori, Espoo 1976 * Keilaniemen toimistokompleksi, Espoo * Lappeenrannan kaupungintalo 1980 == Lähteet == Luokka:Suomalaiset arkkitehdit Luokka:Vuonna 1934 syntyneet Luokka:Elävät henkilöt
Rautatienrakentajien hautausmaa

Rautatienrakentajien hautausmaa (myös Radanrakentajien hautausmaa tai Rautatieläisten hautausmaa) on pieni hautausmaa Hyvinkään keskustan Parantolan kaupunginosassa Sandelininkadulla. Se on Hyvinkään vanhin hautausmaa ja se perustettiin vuonna 1858. Hautausmaa oli VR:n ja siten Suomen valtion omistuksessa vuoteen 2000 asti, jolloin se siirtyi Hyvinkään seurakunnalle. Nimensä mukaisesti Rautatienrakentajien hautausmaa perustettiin Helsingin ja Hämeenlinnan välisen rautatien rakentajien viimeiseksi leposijaksi. Myöhemmin sinne on haudattu tunnettuja hyvinkääläisiä. Hautausmaan yhteydessä ei ole kirkkoa tai kappelia, mutta Hyvinkään kirkko sijaitsee lyhyen kävelymatkan päässä. ==Lähteet== Luokka:Hyvinkään hautausmaat
Radanrakentajien hautausmaa

Radanrakentajille perustettuja hautausmaita on useissa Suomen kaupungeissa, muun muassa: * Rautatienrakentajien hautausmaa, Hyvinkää * Radanrakentajien hautausmaa, Lahti * Radanrakentajien kalmisto, Kärkölä
Hyvinkään seurakunta

Hyvinkään seurakunta on Suomen evankelis-luterilaisen kirkon seurakunta, joka kattaa Hyvinkään kaupungin alueen. Seurakunta aloitti toimintansa 1800-luvun lopussa Hyvinkään vanhan kirkon rakentamisen aikoihin ja se itsenäistyi omaksi seurakunnakseen vuonna 1917. Ensimmäisenä kirkkoherrana toimi Akseli Renvall.https://www.hyvinkaanseurakunta.fi/info-ja-asiointi/seurakunnan- historiaa Seurakunta omistaa Puolimatkan, Rautatienrakentajien, Rauhannummen ja Kytäjän hautausmaat. Seurakunnan pääkirkko, Hyvinkään kirkko, valmistui vuonna 1961. Hyvinkään kirkon ja vanhan kirkon lisäksi seurakunta omistaa Kytäjän kirkon ja Puolimatkan ja Rauhannummen siunauskappelit. Hyvinkään seurakuntaan kuului toukokuun 2024 lopussa 29 217 jäsentä eli noin 62,1 prosenttia Hyvinkään kaupungin väestöstä. Jäsenmäärä on ollut 2000-luvulla laskussa: vuoden 2000 lopussa jäseniä oli 35 069, vuoden 2010 lopussa 34 375 ja vuoden 2020 lopussa 30 738. Seurakunnan vt. kirkkoherrana toimii Virpi Koivisto. == Papisto == Seuraavat henkilöt ovat toimineet Hyvinkään seurakunnan kirkkoherroina: * 1917-1945: Akseli Renvall * 1947–1948: Johan Viktor Edvard Varpio * 1950–1954: Vilhelmi Laurila * 1955–1962: Kalle Peltonen * 1967–1970: Paavo Kiuru * 1971–1979: Pentti Pirhonen * 1981–1996: Hannu Pelkonen * 2001–2021: Ilkka Järvinen == Katso myös == * Uskonto Uudellamaalla * Hyvinkään helluntaiseurakunta * Hyvinkään rauhanyhdistys ==Lähteet== ==Aiheesta muualla== *Hyvinkään seurakunnan kotisivut *Tietoja Suomen seurakunnista -tietokanta: Hyvinkää Luokka:Hyvinkään seurakunnat Luokka:Espoon hiippakunnan seurakunnat
Walesin ralli 2009

Walesin ralli 2009 (virallisesti 65. Rally of Great Britain) oli Rallin MM- sarjan kauden 2009 12. ja viimeinen osakilpailu, joka ajettiin 23.–25. lokakuuta. Kilpailussa oli 16 erikoiskoetta. Sébastien Loeb voitti kuljettajien mestaruuden yhdellä pisteellä ennen Mikko Hirvosta. Hirvonen kutisti Loebin 30 sekunnin johdon 18 sekuntiin, mutta joutui pysähtymään kun konepelti nousi pystyyn ja hän menetti tässä noin minuutin. Loeb voitti seitsemän kauden 12 kilpailusta ja varmisti kuudennen maailmanmestaruutensa. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:16.25,4 10 2\. Mikko Hirvonen Jarmo Lehtinen Ford Focus RS WRC 09 3:17.31,5 +1.06,1 8 3\. Daniel Sordo Marc Martí Citroën C4 WRC 3:17.32,5 +1.07,1 6 4\. Petter Solberg Phil Mills Citroën C4 WRC 3:17.53,5 +1.28,1 5 5\. Henning Solberg Cato Menkerud Ford Focus RS WRC 08 3:22.53,4 +6.28,0 4 6\. Matthew Wilson Scott Martin Ford Focus RS WRC 08 3:24.11,4 +7.46,0 3 7\. Jari-Matti Latvala Miikka Anttila Ford Focus RS WRC 08 3:28.37,3 +12.11,9 2 8\. Conrad Rautenbach Daniel Barritt Citroën C4 WRC 3:30.53,2 +14.27,8 1 Lähde:Wales Rally GB 2009 Lähde:Wales Rally GB 2009 Lähde:Wales Rally GB 2009 Lähde:Wales Rally GB 2009 Lähde:Wales Rally GB 2009 Lähde:Wales Rally GB 2009 Lähde:Wales Rally GB 2009 == Muuta == * Sébastien Loeb varmisti uransa kuudennen maailmanmestaruuden. * Petter Solbergin ja Aaron Burkartin ainoa kilpailu Citroën Juniorilla. * Conrad Rautenbachin uran viimeinen kilpailu. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2009 Luokka:Walesin ralli
Järvenpään seurakunta

Järvenpään seurakunta on Suomen evankelis-luterilaisen kirkon seurakunta Järvenpäässä. Järvenpään seurakunta on erotettu Tuusulan seurakunnasta omaksi seurakunnakseen vuonna 1952. Seurakunta sai oman kirkon, Järvenpään kirkon vuonna 1968. Seurakunta omistaa myös kaksi seurakuntakotia ja Elävän veden kappelina tunnetun vuonna 2012 valmistuneen pienen kappelin. https://www.jarvenpaanseurakunta.fi/kirkko-ja-tilat Järvenpään seurakuntaan kuului vuoden 2024 toukokuussa 27 683 jäsentä eli noin 59,2 prosenttia Järvenpään kaupungin väestöstä. Kirkkoon kuuluvien osuus on Järvenpäässä Suomen matalimpia. == Papisto == Seuraavat henkilöt ovat toimineet Järvenpään seurakunnan kirkkoherroina: * 1952–1954: Veikko Pohjanoksa * 1954–1963: Väinö Mutru * 1963–1972: Veikko Vallas * 1973–1990: Mauno Airola * 1991–2007: Jaakko Harjuvaara * 2007→ Vesa Koivisto == Katso myös == * Uskonto Uudellamaalla * Järvenpään helluntaiseurakunta * Järvenpään vapaaseurakunta Arkki ==Lähteet== ==Aiheesta muualla== *Järvenpään seurakunnan kotisivut *Hyvinkään seurakunnan kotisivut Luokka:Järvenpään seurakunnat Luokka:Espoon hiippakunnan seurakunnat
Walesin ralli 2011

Walesin ralli 2011 (virallisesti 67. Wales Rally GB) oli Rallin MM-sarjan kauden 2011 13. ja viimeinen osakilpailu, joka ajettiin 10.–13. marraskuuta 2011. Kilpailussa oli 23 erikoiskoetta ja kilpailun keskuspaikka oli Cardiffissa. Perjantaina Mikko Hirvonen joutui keskeyttämään kilpailun auton jäähdyttimen vaurioiden vuoksi. Hirvosen keskeytyksen myötä Sébastien Loeb varmisti kahdeksannen mestaruutensa. Loeb keskeytti kilpailun törmättyään katsojan autoon, joka oli väärällä puolella tietä. == Erikoiskokeet == Kilpailussa oli 23 erikoiskoetta, joiden yhteispituus oli 358,59 kilometriä. Siirtymiä oli 1525,14 kilometriä ja kokonaispituus oli 1883,73 kilometriä. Päivä Kello Nro Nimi Pituus 10\. marraskuuta 14:38 SS 1 Great Orme 1 4,74 km 14:55 SS 2 Great Orme 2 4,74 km 16:14 SS 3 Clocaenog 16,65 km 11\. marraskuuta 07:57 SS 4 Dyfi West 1 10,27 km 08:16 SS 5 Dyfi East 1 6,72 km 08:32 SS 6 Gartheiniog 1 20,44 km 09:37 SS 7 Dyfnant 1 21,28 km 14:17 SS 8 Dyfi West 2 10,27 km 14:36 SS 9 Dyfi East 2 6,72 km 14:52 SS 10 Gartheiniog 2 20,44 km 15:57 SS 11 Dyfnant 2 21,28 km 12\. marraskuuta 09:28 SS 12 Hafren 1 32,14 km 10:09 SS 13 Sweet Lamb 1 4,26 km 10:30 SS 14 Myherin 1 27,88 km 13:58 SS 15 Hafren 2 32,14 km 14:39 SS 16 Sweet Lamb 2 4,26 km 15:00 SS 17 Myherin 2 27,88 km 13\. marraskuuta 07:42 SS 18 Halfway 1 15,00 km 08:10 SS 19 Crychan 1 23,87 km 08:46 SS 20 Monument 1 4,37 km 10:35 SS 21 Halfway 2 15,00 km 11:03 SS 22 Crychan 2 23,87 km 12:10 SS 23 Monument 2 (Power Stage) 4,37 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Jari-Matti Latvala Miikka Anttila Ford Fiesta RS WRC 3:27.03,5 25+1 2\. Mads Østberg Jonas Andersson Ford Fiesta RS WRC 3:30.46,4 +3.42,9 18 3\. Henning Solberg Ilka Minor Ford Fiesta RS WRC 3:34.08,6 +7.05,1 15 4\. Kris Meeke Paul Nagle Mini John Cooper Works WRC 3:34.15,8 +7.12,3 12 5\. Matthew Wilson Scott Martin Ford Fiesta RS WRC 3:36.00,8 +8.57,3 10 6\. Ott Tänak Kuldar Sikk Ford Fiesta RS WRC 3:36.30,6 +9.27,1 8 7\. Jevgeni Novikov Denis Giraudet Ford Fiesta RS WRC 3:36.51,2 +9.47,7 6 8\. Dennis Kuipers Frédéric Miclotte Ford Fiesta RS WRC 3:37.16,2 +10.12,7 4 9\. Ken Block Alex Gelsomino Ford Fiesta RS WRC 3:43.04,7 +16.01,2 2 10\. Armindo Araújo Miguel Ramalho Mini John Cooper Works WRC 3:44.05,1 +17.01,6 1 Lähde:Wales Rally GB 2011 Lähde:Wales Rally GB 2011 Lähde:Wales Rally GB 2011 Lähde:Wales Rally GB 2011 Lähde:Wales Rally GB 2011 Lähde:Wales Rally GB 2011 Lähde:Wales Rally GB 2011 == Muuta == * Sébastien Loeb varmisti uransa kahdeksannen maailmanmestaruuden. * Mikko Hirvosen viimeinen kilpailu Fordilla. * Henning Solbergin viimeinen palkintokorokesija. * Kimi Räikkösen ralliuran viimeinen kilpailu. * Petter Solberg World Rally Teamin, Ice One Racingin ja Team Abu Dhabin viimeinen kilpailu. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2011 Luokka:Walesin ralli
Keravan seurakunta

Keravan seurakunta on Suomen evankelis-luterilaisen kirkon seurakunta Keravalla. Se perustettiin vuonna 1955, jolloin se erotettiin Tuusulan seurakunnasta. Vuoden 2024 lopussa Keravan seurakuntaan kuului 20 146 jäsentä, mikä vastasi noin 52,4 prosenttia Keravan väestöstä. 2000-luvulla jäsenmäärä saavutti huippunsa vuonna 2007, jolloin jäseniä oli 25 187, minkä jälkeen jäsenmäärä on ollut melko jyrkässä laskussa. Keravan seurakunnan pääkirkko on Keravan kirkko. Muita seurakunnan omistamia tiloja ovat Keravan ja Kalevan seurakuntakeskukset, Savion kerhotilat Savion kerhotila , Nuottakodon toimintakeskus, Katupappila, Siunauskappeli Tuusulassa ja Wanha Pappila. Savion vanha seurakuntakeskus lopetti toimintansa joulukuussa 2020. Vuonna 1972 valmistuneelle Savion seurakuntatalolle on haettu purkulupaa kosteusvaurioiden ja ilmanvaihto-ongelmien takia. Rakennus on myös teknisesti ja toiminnallisesti vanhentunut. Alueelle kaavaillaan uutta seurakuntakeskusta ja asuinrakennuksia. Savion hankkeen valmistelu on käynnistynyt seurakunnassa vuonna 2017, erilaisia vaihtoehtoja on selvitetty ja hankkeen valmistelu jatkuu luottamuselimissä. Seurakunnan toiminta Saviolla uusiin toimitiloihin. Seurakunnan virkaatekevänä kirkkoherrana toimii Markus Tirranen. == Papisto == Seuraavat henkilöt ovat toimineet Keravan seurakunnan kirkkoherroina: * 1955–1957: Tuomo Lumme * 1957–1970: Jorma Helasvuo * 1971–1984: Tuomo Lumme * 1985–2001: Seppo Väätäinen * 2001–2010: Anja Hänninen * 2010–2018: Ari Autio * 2019→ Markus Tirranen == Katso myös == * Keravan helluntaiseurakunta * Kerava- Järvenpään adventtiseurakunta ==Lähteet== ==Aiheesta muualla== *Keravan seurakunnan kotisivut Luokka:Keravan seurakunnat Luokka:Espoon hiippakunnan seurakunnat
Walesin ralli 2012

Walesin ralli 2012 (virallisesti 68. Wales Rally GB 2012) oli Rallin MM-sarjan kauden 2012 10. osakilpailu, joka ajettiin 13–16. syyskuuta. == Tulokset == Sija Kuljettaja Kartanlukija Auto Aika Ero Pisteet 1\. Jari-Matti Latvala Miikka Anttila Ford Fiesta RS WRC 3:03.40,3 25+1 2\. Sébastien Loeb Daniel Elena Citroën DS3 WRC 3:04.08,1 +27,8 18+2 3\. Petter Solberg Chris Pattersson Ford Fiesta RS WRC 3:04.09,0 +28,7 15 4\. Mads Østberg Jonas Andersson Ford Fiesta RS WRC 3:04.50,9 +1.10,6 12 5\. Mikko Hirvonen Jarmo Lehtinen Citroën DS3 WRC 3:05.09,8 +1.29,5 10+3 6\. Jevgeni Novikov Ilka Minor Ford Fiesta RS WRC 3:07.17,3 +3.37,0 8 7\. Thierry Neuville Nicolas Gilsoul Citroën DS3 WRC 3:07.52,2 +4.11,9 6 8\. Matthew Wilson Scott Martin Ford Fiesta RS WRC 3:09.40,7 +6.00,4 4 9\. Martin Prokop Zdeněk Hrůza Ford Fiesta RS WRC 3:10.39,2 +6.58,9 2 10\. Nasser Al-Attiyah Giovanni Bernacchini Citroën DS3 WRC 3:13.12,4 +9.32,1 1 Lähde:Wales Rally GB 2012 Lähde:Wales Rally GB 2012 Lähde:Wales Rally GB 2012 Lähde:Wales Rally GB 2012 Lähde:Wales Rally GB 2012 Lähde:Wales Rally GB 2012 Lähde:Wales Rally GB 2012 == Muuta == * Petter Solbergin viimeinen palkintokorokesija. * Fordin viimeinen voitto. == Lähteet == == Aiheesta muualla == Luokka:MM-rallikausi 2012 Luokka:Walesin ralli
Finanssi (ainejärjestö)

Finanssi ry eli Finanssi - Oulun Yliopiston Kauppatieteiden Opiskelijain yhdistys ry on Oulun yliopiston kauppatieteiden opiskelijoiden eli kyltereiden ainejärjestö. Järjestö on perustettu vuonna 1991, jolloin ekonomikoulutus aloitettiin Oulun yliopistossa. Yhdistys toimii kauppatieteiden opiskelijoiden etujärjestönä, toimii vuorovaikutuksessa talous- ja elinkeinoelämän kanssa sekä järjestää jäsenilleen vapaa-ajan toimintaa. Finanssi on Suomen Ekonomit ry:n yhteisöjäsen. == Järjestö == Finanssin virallisina toimieliminä toimivat yhdistyksen kokoukset sekä yhdistyksen hallitus. Yhdistyksen kokous valitsee 12-henkisen hallituksen vastaamaan yhdistyksen toiminnasta yhdeksi kalenterivuodeksi. Hallitus voi asettaa toimikuntia tukemaan omaa toimintaansa. Toimikuntien puheenjohtajina toimii kyseisen vastuualueen hallituslainen. == Tapahtumat == Finanssi järjestää tapahtumia jäsenistölleen sekä Oulun opiskelijoille. Näihin lukeutuu mm. sitsit, Poikkitieteelliset haalaribileet, Öllövelli sekä Raksila Appro. == Työelämäyhteistyö == Yhdistys järjestää jäsenilleen jatkuvasti yritysvierailuja monipuolisesti erilaisiin yrityksiin sekä ylläpitää Violettia Vyöhykettä. Violettiin Vyöhykeeseen kuuluvat yritykset tarjoavat jäsenille alennuksia samalla, kun yhdistys mainostaa näitä jäsenilleen. Finanssin pääyhteistyökumppanit ovat Osuuskauppa Arina (S-ryhmä), Kaarlenholvi, Hartwall, Oulun Energia sekä Eventilla. == Lähteet == == Aiheesta muualla == * Finanssi ry:n kotisivut * Finanssin blogi Luokka:Suomalaiset ainejärjestöt ja killat
Rautatieläisten hautausmaa

Rautatieläisille perustettuja hautausmaita on useissa Suomen kaupungeissa, muun muassa: * Rautatienrakentajien hautausmaa, Hyvinkää * Radanrakentajien hautausmaa, Lahti * Radanrakentajien kalmisto, Kärkölä
Walesin ralli 2013

Walesin ralli 2013 (virallisesti 69. Wales Rally GB 2013) oli Rallin MM-sarjan kauden 2013 13. ja viimeinen osakilpailu, joka ajettiin 14–17. marraskuuta. == Tulokset == Sija Kuljettaja Kartanlukija Auto Aika Ero Pisteet 1\. Sébastien Ogier Julien Ingrassia Volkswagen Polo R WRC 3:03.36,7 25 2\. Jari-Matti Latvala Miikka Anttila Volkswagen Polo R WRC 3:03.58,5 +21,8 18 3\. Thierry Neuville Nicolas Gilsoul Ford Fiesta RS WRC 3:05.01,2 +1.24,5 15+3 4\. Mads Østberg Jonas Andersson Ford Fiesta RS WRC 3:05.24,9 +1.48,2 12+1 5\. Andreas Mikkelsen Mikko Markkula Volkswagen Polo R WRC 3:05.40,1 +2.03,4 10 6\. Martin Prokop Michal Ernst Ford Fiesta RS WRC 3:11.14,2 +7.37,5 8 7\. Daniel Sordo Carlos del Barrio Citroën DS3 WRC 3:12.03,6 +8.26,9 6 8\. Elfyn Evans Daniel Barritt Ford Fiesta R5 3:14.49,8 +11.13,1 4 9\. Jari Ketomaa Tapio Suominen Ford Fiesta R5 3:15.52,9 +12.16,2 2 10\. Mark Higgins Carl Williamson Ford Fiesta R5 3:16.57,7 13.21,0 1 Lähde:Wales Rally GB 2013 Lähde:Wales Rally GB 2013 Lähde:Wales Rally GB 2013 Lähde:Wales Rally GB 2013 Lähde:Wales Rally GB 2013 Lähde:Wales Rally GB 2013 Lähde:Wales Rally GB 2013 == Muuta == * Thierry Neuvillen viimeinen kilpailu Qatarilla. * Mikko Hirvosen ja Daniel Sordon viimeinen kilpailu Citroënilla. * Qatarin viimeinen kilpailu. == Lähteet == == Aiheesta muualla == Luokka:MM-rallikausi 2013 Luokka:Walesin ralli
Kallion seurakunta

Kallion seurakunta on Helsingin seurakuntayhtymän seurakunta Helsingissä. Seurakunta toimii Kallion, Alppilan, Harjun, Sörnäisten, Torkkelinmäen ja Siltasaaren kaupunginosien alueilla.Kirkko Helsingissä - Seurakuntajako Kallion seurakunnan pääkirkko on Kallion kirkko, lisäksi se toimii Alppilan kirkossa. Kallion seurakunta syntyi vuonna 1907, jolloin Helsingin seurakunta jaettiin kuuteen osaan.https://www.helsinginseurakunnat.fi/kallionkirkko/artikkelit/k2hvhc5hl. Vuoden 2024 lopussa Kallion seurakuntaan kuului 17 800 jäsentä, mikä oli 40,1 prosenttia alueen asukkaista. 2000-luvulla seurakunnan jäsenmäärä on vähentynyt merkittävästi. Erityisesti 30–55-vuotiaita miehiä on jäseninä vähän.https://www.hs.fi/kaupunki/art-2000002799986.htmlhttp://kallionseurakunta.fi/wp- content/uploads/2018/03/Kallion- seurakunta_toimintakertomus2017_WEB.pdfhttps://www.kirkkojakaupunki.fi/-/-kirkkoon- kuuluminen-on-kalliossa-tietoisempi-paatos-kuin-missaan-muualla-suomessa- vaittaa-kirkkoherra-riikka-reina#adcbf2a0 Kallion seurakunnan kirkkoherra on Riikka Reinahttps://www.helsinginseurakunnat.fi/kallionseurakunta/yhteystiedot.html.stx. == Kirkkoherrat == Seuraavat henkilöt ovat toimineet Kallion seurakunnan kirkkoherroina:Larkio 1980, s. 255 Sörnäisten suomalainen seurakunta * 1907–1919: kirkkoherra Julius Engström * 1920–1941: kirkkoherra K. V. Hurmerinta Kallion seurakunta * 1943–1963: kirkkoherra Lauri Apajalahti * 1964–1965: kirkkoherra Eino Raunio * 1967–1971: kirkkoherra Tauno Virolainen * 1972–1985: kirkkoherra Kauko Kärkkäinen * 1985–2009: kirkkoherra Esa Siljamäki ** 2009–2011: vt. kirkkoherra Riitta Männistö * 2011–2012: kirkkoherra Heikki Ahonen * 2012–2017: kirkkoherra Teemu Laajasalo * 2018→ kirkkoherra Riikka Reina == Katso myös == * Uskonto Helsingissä * Helsingin seurakuntayhtymä * Helsingin Saalem-seurakunta * Suur- Helsingin seurakunta == Lähteet == * === Viitteet === ==Aiheesta muualla== *Kallion seurakunnan kotisivut Luokka:Helsingin evankelis-luterilaiset seurakunnat Luokka:Kallio
Sateenkaarimessu

Sateenkaarimessu tarkoittaa erityisesti seksuaali- ja sukupuolivähemmistöille suunnattua, lähinnä luterilaisen kirkon jumalanpalvelusta. Suomen evankelis- luterilaisen kirkon mukaan messujen tarkoitus on tarjota seksuaali- ja sukupuolivähemmistöihin kuuluville mahdollisuus kokoontua ja tavata muita samassa elämäntilanteessa ja viiteryhmässä olevia ihmisiä. Sateenkaarimessujen järjestäminen riippuu seurakunnasta, ja Suomessa niitä ovat järjestäneet muun muassa Kallion seurakuntahttps://www.kirkkojakaupunki.fi/-/sateenkaarikansa- on-kuin-oma-seurakuntansa, Tampereen seurakuntayhtymä Finlaysonin kirkossahttps://www.malkus.fi/index.php/toiminta/paikkakunnat/tampere, Lahden seurakuntayhtymähttps://www.kotimaa24.fi/artikkeli/lahdessa-jarjestetaan- ensimmainen-sateenkaarimessu/ , Turun ja Kaarinan seurakuntayhtymähttps://www.turunseurakunnat.fi/tapahtumat/2019-05-10/sateenkaarimessu sekä Kuopion evankelis-luterilainen seurakunta Männistön kirkossa.https://yle.fi/uutiset/3-5875935 Suomessa seksuaali- ja sukupuolivähemmistöille suunnattujen messujen puolestapuhuja on erityisesti Sateenkaariyhdistys Malkus ry. Yhdistys järjestää myös hengellistä ja elämänkatsomuksellista ryhmätoimintaa.http://www.malkus.fi/index.php/yhdistys Sateenkaarimessuja on järjestetty myös Pride-tapahtumien yhteydessä. Messuja on järjestetty myös muissa evankelis-luterilaisissa kirkoissa, muun muassa Ruotsissa. Tukhomassa sateenkaarimessuja (regnbågsmässan) järjestetään säännöllisesti Sofian kirkossa. Saksassa on myös katolisia seurakuntia, jotka järjestävät sateenkaarimessujen tapaisia jumalanpalveluksia, esimerkiksi Frankfurtin Maria Hilf -seurakunta. Nimitys sateenkaarimessu juontuu moniarvoisuutta kuvaavasta sateenkaarilipusta. ==Lähteet== Luokka:Suomen evankelis-luterilaisen kirkon jumalanpalvelus Luokka:Homoseksuaalisuus ja uskonto Luokka:Seksuaali- ja sukupuolivähemmistöjen kulttuuri Luokka:Messu
Rauhannummen hautausmaa

Rauhannummen hautausmaa tai Rauhanummen hautausmaa on Hyvinkään seurakunnan hautausmaa Hikiäntiellä Hausjärvellä. Toisin kuin kaksi muuta Hyvinkään hautausmaata, Rautatienrakentajien hautausmaa ja Puolimatkan hautausmaa, Rauhannummi sijaitsee etäällä Hyvinkään keskustasta Hausjärven kunnan rajalla. Se on kaupungin uusin hautausmaa ja se perustettiin vuonna 1972. Rauhannummen siunauskappelin on suunnitellut Aarno Ruusuvuori. Hautausmaalla on myös vuonna 1974 valmistunut krematorio. == Lähteet == Luokka:Hyvinkään hautausmaat Luokka:Hyvinkään kirkkorakennukset
Grossstadtgeflüster

Grossstadtgeflüster on saksalainen elektropop-yhtye Berliinistä. Yhtyeen perustivat berliiniläinen Jennifer Bender ja bremeniläinen Raphael Schalz vuonna 2003. Vuodesta 2008 myös Chriz Falk on kuulunut yhteyeeseen. == Diskografia == Albumit * 2006: Muss laut sein * 2008: Bis einer heult!!! * 2010: Alles muss man selber machen * 2013: Oh, ein Reh! * 2019: Trips & Ticks EP:t * 2015: Fickt-Euch-Allee (Episode 1) * 2016: Ich boykottiere dich (Episode 2) Singlet * 2006: Liebe schmeckt gut * 2006: Ich muss gar nix * 2008: Wir sind Sexy (feat. Da Hool) * 2008: Haufenweise Scheisse * 2008: Lebenslauf * 2010: Kaethe * 2010: Weil das Morgen noch so ist * 2013: Konfetti und Yeah * 2015: Fickt-euch-Allee * 2016: Ich boykottiere dich * 2016: Ich rollator mit meim Besten * 2017: Keiner fickt mich (feat. Fatoni) * 2018: Feierabend * 2019: Neue Freunde * 2024: Ich Kündige Feature-albumit * 2009: Laut reden nichts sagen (A Tribute to Die Fantastischen Vier) Luokka:Saksalaiset popyhtyeet Luokka:Saksalaiset rockyhtyeet
Biba

Biba oli brittiläinen 1960- ja 1970-luvun vähittäiskauppayritys ja muotitalo, joka kasvoi naistenvaatteiden postimyyntiliikkeestä suureksi tavarataloksi perustajiensa, aviopari Barbara Hulanickin ja Stephen Fitz-Simonin johdolla. 1970-luvun keskivaiheilla Biban uusiksi omistajiksi tulivat muotiyrittäjä Dorothy Perkins ja Dennis Day, mutta he eivät saaneet Bibaa menestymään, ja yritys lopetettiin 1980-luvun taitteessa. Biba-merkkiä on sittemmin yritetty lanseerata uudelleen ilman suurta menestystä sekä Barbara Hulanickin avulla että ilman häntä. Vuodesta 2009 Biba-merkki on ollut House of Fraser -muotiyrityksen omistuksessa. Puolalaissyntyinen Barbara Hulanicki perusti Biban postimyyntiyritykseksi Englannin Brightonissa, jossa asuneen tätinsä luo hänen perheensä oli muuttanut Palestiinasta diplomaatti-isänsä murhan 1948 jälkeen. Ensimmäinen Biba-myymälä avattiin vuonna 1964 Lontoon Kensingtoniin. Vuonna 1967 Biba avasi liikkeen myös Pariisiin. Vuonna 1973 Hulanicki avasi Dorothy Perkinsin tuella kuusikerroksisen Big Biba -tavaratalon Kensington High Streetille. Siitä tuli pariksi vuodeksi yksi Lontoon suosituimmista matkailukohteista, kunnes se lopetettiin alkuvuodesta 1976. Helsingin Sanomien Anna-Liisa Ahtiluoto kuvasi Biban vaatetyyliä vuonna 1968 sekoitukseksi 1920-luvun jazztyyliä ja 1930-luvun valuvaa pohjepituista linjaa. Vuonna 1974 saman lehden Anna-Liisa Wiikeri kuvasi Biban vasta-avattua isoa tavarataloa pelottavaksi paikaksi, joka viljelee huonoa makua ja josta puuttuu kaikkinainen kuluttajavalistus: "Ei ole tavaraselosteita, ei pesumerkintöjä, tuskin hintojakaan. Elintarvikeosastolla ovat kaikki tuotteet pakatut samanlaisiin Biban omiin tölkkeihin, teet, marmelaadit, sardiinit, mustaa ja kultaa. Ei puhettakaan että ostaja saisi selville tuotteen kilohinnan, hyvä kun ostoksen hinta selviää.” Biba on yhtenä tapahtumapaikkana Freddie Mercurystä ja Queen-yhtyeestä kertovan elokuvan Bohemian Rhapsody (2018) alussa. ==Lähteet== Luokka:Brittiläiset tavaratalot Luokka:Vaatemerkit Luokka:Muotitalot
Kalman koura

Kalman koura on Kummitus-yhtyeen ainoaksi jäänyt singlejulkaisu, jonka Love Records julkaisi vuonna 1975. ”Kalman koura” oli Kummituksen ensimmäinen julkaisu. Jäsenet eivät paljastanut nimiään julkisuuteen, ja singlen kuvakansissa kerrotaan yhtyeestä vain sen nimi. Kappaleiden tekijäksi merkittiin ”Kele Per”, joka oli Jukka Kivistön pseudonyymi. Singlen tuotti Pave Maijanen. Äänityksissä yhtyeelle syntyi Love Recordsin johtajan Otto Donnerin kanssa erimielisyyttä siitä, miltä kauhurockin tulisi kuulostaa. Jussi Niemi pyysi Donneria laittamaan kappaleisiin kaikua, mihin Donner vastasi: ”Kuule Jussi, Pepe Willberg on Suomen paras mieslaulaja, ja hän ei käytä kaikua.” Love Records ei julkaissut Kummitusta toistamiseen, mutta syksyllä 1975 yhtye levytti pitkäsoiton Kahdet kasvot, jonka julkaisi BASF. Singlen ilmestyttyä lehdistö haukkui yhtyeen kuolema-aiheiset sanoitukset naiiveiksi. Soundin Mikko Mattlar kirjoitti vuonna 2016 julkaistussa arviossa, että singlellä soittavat muusikot ovat ammattilaisia ja sävellyksetkin kohtalaisia. ”Pelkoa levyn kuuntelu ei kuitenkaan aiheuta enää tänä päivänä, ja voi olla kyseenalaista, aiheuttiko se sitä 1970-luvullakaan. Teatraalisemman laulajan hankkiminen olisi auttanut ensi alkuun, sillä solistin vähäeleinen ja jopa flegmaattinen tulkintatapa ei oikein sovi kauhukuvilla leikittelevään tekstiin.” Singlen kappaleet ovat mukana 2016 julkaistulla kokoelma-albumilla Love Records. Kaikki Singlet 3. == Kappaleet == == Kokoonpano == * Juhani Kivistö: bassokitara, laulu * Hannu Latva-Hakuni: kosketinsoittimet * Jussi Niemi: kitara, laulu * Seppo Tammilehto: rummut, laulu == Lähteet == Luokka:Suomalaiset rockkappaleet Luokka:Vuoden 1975 kappaleet
S/S Sorsa

S/S Sorsa oli suomalainen sisävesihöyrylaiva, joka upposi 28. syyskuuta 1917 Pälkäneen Mallasvedellä. Onnettomuudessa kuoli neljä henkilöä, joista kolme oli miehistön jäseniä ja yksi matkustaja.Surullinen onnettomuus Mallasvedellä, Aamulehti 29.09.1917, nro 192, s. 5, Kansalliskirjaston digitaaliset aineistot S/S Sorsa lähti aamulla kello neljän aikaan Pälkäneen Onkkaalasta kohti Valkeakoskea. Laivalla oli neljä miehistöön kuuluvaa ja kolme matkustajaa. Lastina oli 40 säkkiä Tampereen elintarviketoimikunnalle menossa olleita ruisjauhoja yhteensä 2 800 kiloa ja 60 hehtoa perunoita. Kovassa lastissa ollut matalalaitainen alus joutui vaikeuksiin myrskyssä Mallasvedellä heti lähdön jälkeen. Kun laiva oli päässyt puoli viiden aikaan matkan puoliväliin Äimälänkärjen ja Uutananniemen kohdalle voimakkaassa vastatuulessa, aallot alkoivat lyödä sisään laivaan ja vesi tunkeutui lopulta laivan konehuoneeseen sammuttaen höyrykattilan alta tulen. Laiva alkoi sitten vajota, vaikka sitä yritettiin keventää lastia purkamalla. Lopulta se upposi. Onnettomuudessa kuolivat laivan kapteeni ja omistaja Aug. Prikander, lämmittäjä Onni Civil ja hänen sisarensa Linda Civil, joka oli laivassa tarjoilijana, sekä matkustajana ollut suutari Selkälä Valkeakoskelta. He olivat olleet laivan salongissa tai konehuoneessa eivätkä ehtineet poistua aluksesta sen alkaessa täyttyä vedellä. Toisen ulos vievän oven eteen oli asetettu niin paljon lastia, ettei ovea saanut auki. Laivan koneenkäyttäjä A. Vallin ja matkustajina olleet Paasi ja Lahtinen pelastuivat hyppäämällä järveen. Heidät pelasti puoli tuntia myöhemmin Onkkaalasta lähtenyt Pälkäne-laiva, joka saapui paikalle noin viiden aikaan. S/S Sorsa saatiin nostettua Mallasveden pohjasta 19. lokakuuta 1917 kymmenen päivän ponnistelujen jälkeen. Onnettomuuden uhrit löydettiin laivan salongista kapteeni Prikanderia lukuun ottamatta, joka löydettiin laivan käytävältä. "Hl. Sorsan" haaksirikko, Aamulehti 21.10.1917, nro 211, s. 5, Kansalliskirjaston digitaaliset aineistot == Lähteet == Luokka:Pälkäne Luokka:Höyrylaivat Luokka:Sisävesilaivat Luokka:Laivaonnettomuudet Suomessa Luokka:Vuoden 1917 onnettomuudet Luokka:1910-luvun onnettomuudet Suomessa
Chamanjirenjen lento-onnettomuus

Chamanjirenjen lento-onnettomuus tapahtui 23. marraskuuta 2018 Chamnjirenjen rinteellä, kun sisämaanlennolla ollut yksityinen pienkone törmäsi maahan noin 70 kilometriä lähtöpaikastaan. Kaikki viisi koneessa ollutta saivat surmansa. Onnettomuuden syystä ei ole vielä helmikuussa 2019 tietoa. Zimbabwen ilmailuviranomaiset eivät antaneet minkäänlaista raporttia siviili- ilmailujärjestön säädöksistä huolimatta, ja Suomen onnettomuustutkintakeskus lopetti tutkinnan seurannan maaliskuussa 2021. Koneen matkustajat olivat suomalaisia, lentäjä zimbabwelainen. Matkustajien joukossa oli muun muassa kahden yrityksen johtajia. == Lähteet == Luokka:Vuoden 2018 lento- onnettomuudet Luokka:Lento-onnettomuudet Zimbabwessa
S/S Viri

S/S Viri oli suomalainen sisävesihöyrylaiva joka upposi aamuyöllä 6. lokakuuta 1919 Leppävirralla kun Leppävirta I-laiva törmäsi siihen. Onnettomuudessa kuoli viisi henkilöä.Tuhoisa yhteentörmäys Leppävirroilla, Aamulehti 08.10.1919, nro 231, s. 5, Kansalliskirjaston digitaaliset aineistot Leppävirran osuusmeijerin omistama pieni höyryalus Viri oli tuomassa Leppävirralla pidetyillä suojeluskuntajuhlilla esiintynyttä Varkauden tehtaan soittokuntaa Varkauteen. Kello 3,25:n aikaan Yölintu-nimisessä salmessa laivaan törmäsi Varkaudesta Kuopioon matkalla ollut Leppävirta I-laiva niin kovaa että Viri katkesi ja upposi nopeasti. Laivassa olleet 17 henkilöä joutuivat veden varaan ja suurin osa heistä saatiin pelastettua kun Leppävirta I-laivalta laskettiin vesille pelastusvene ja heitettiin pelastusvöitä veteen. Yritettyään turhaan etsiä kadoksiin jääneitä viittä henkilöä Leppävirta I jatkoi matkaansa Leppävirralle jossa pelastuneet pääsivät lääkärin hoitoon. Yhtä lukuun ottamatta pelastuneiden saamat vammat olivat lieviä. Alustavassa tutkimuksessa paljastui että Viri oli laivojen kohdatessa yrittänyt väistää Leppävirta I-laivaa sääntöjen vastaisesti vasemmalta ja joutui sitten vastaantulleen laivan eteen tuhoisin seurauksin. Sukeltaja löysi uponneesta hylystä vain yhden hukkuneen ruumiin. Läheisille rannoille ajautui laivan osia ja muun muassa matkustajien vaatteita. == Lähteet == Luokka:Leppävirta Luokka:Höyrylaivat Luokka:Sisävesilaivat Luokka:Laivaonnettomuudet Suomessa Luokka:Vuoden 1919 onnettomuudet Luokka:1910-luvun onnettomuudet Suomessa
Retu Kukkonen

Reino Aleksander (Retu) Kukkonen (26. toukokuuta 1903 Ruokolahti Kuka kukin on (Aikalaiskirja) 1954, s. 413 (Viitattu 16.3.2019) – 1. toukokuuta 1979) oli urheilujohtaja, joka toimi myös liike-elämän palveluksessa ja näytteli elokuvassa. ==Henkilöhistoria== Retu Kukkosen vanhemmat olivat kauppias Aleks Kukkonen ja Ida Maria Ikonen ja puoliso Anna Ester Hakanen. Urheiluselostaja Anssi Kukkonen on heidän poikansa. Kukkonen kävi keskikoulun 1918 ja kauppaopiston 1924. Hän työskenteli Enso Gutzeitin palveluksessa 1920–1940 edeten juoksupojasta aina apulaisosastopäälliköksi, Suomen urheiluliiton toiminnanjohtajana 1940–1952, SVUL:n osastopäällikkönä 1952–1943 ja eläköidyttyään isännöitsijänä. Kukkonen, joka harrasti nuorempana yleisurheilua, voittaen pikajuoksumestaruuksia, työskenteli myös Urheilulehden toimittajana, Veikkaaja-lehden toimitussihteerinä, Helsingin Sanomien avustajana, urheilukilpailujen selostajana ja joukkuejohtajana sekä monissa eri urheilun ja sanomalehtialan luottamustehtävissä.Kuolleita. Retu Kukkonen. Helsingin Sanomat, 3.5.1979, s. 20.Reino Kukkonen 50v. Helsingin Sanomat, 26.5.1953, s. 10. Kukkonen esiintyi elokuvassa On lautalla pienoinen kahvila (1952) Hurma-Jussi -nimisenä kahvilanpitäjänä.<ref name="EN>Elonet: Retu Kukkonen (Viitattu 16.3.2019) ==Julkaisuja== * Yleisurheilu 1945–1946, ..., 1951–1952: Suomen Urheiluliiton vuosikirja, toim. Sulo Kolkka, Reino Kukkonen ==Lähteet== Luokka: Suomalaiset urheilujohtajat Luokka: Suomalaiset yritysjohtajat Luokka: Suomalaiset toimittajat Luokka: Suomalaiset urheiluselostajat Luokka: Suomalaiset näyttelijät Luokka: Suomalaiset tietokirjailijat Luokka: Vuonna 1903 syntyneet Luokka: Vuonna 1979 kuolleet
Varjosaari

Varjosaari (), entinen Pikku Pässi, on asumaton saari Helsingin edustalla Kulosaaren lähellä. Saari mainittiin kartoissa ensimmäisen kerran 1800-luvun puolivälissä. Sen pinta-ala on noin 0,4 hehtaaria ja pituus 80 metriä. Saaren korkein kohta on noin kahdeksan metriä merenpinnasta, ja siellä on ollut asuinrakennus, jonka rakensi 1908 saaren ensimmäinen asukas, laivanrakentaja, telakkamestari Matts Nyström. Nyström osti saaren Kulosaaren huvilakaupungilta, mutta hän ja hänen vaimonsa myivät sen syyskuussa 1918 takaisin yhteisölle. Rakennuksessa asui sen jälkeen enimmäkseen sillanvartijoita, kun Kulosaareen oli 1919 rakennettu silta. Viimeiset vakituiset asukkaat saarelta lähtivät syksyllä 1968, kesäasukkaita siellä on ollut 2000-luvullakin. Silta saarelle purettiin pois talvella 1968–1969. Huvila purettiin toukokuussa 1970, jolloin se oli jo kärsinyt vaurioita tulipalossa. Saaren nimi oli Pikku Pässi 1940-luvun lopulle. Nimenmuutos tapahtui sen jälkeen, kun Kulosaaren huvilakaupunki ja samalla Pikku Pässi liitettiin vuoden 1946 alussa Helsinkiin. Nimenmuutos oli tarpeen, koska Helsingissä oli entuudestaan Lapinlahdella Iso Pässi, Pikku Pässi ja Pässinkari. Liitossaarista hautausmaana olleesta Isosta Pässistä tuli silloin Leposaari ja Pikku Pässistä Varjosaari. Ruotsinkielisiksi nimiksi tuli Vilan ja Skuggan. == Katso myös == * Luettelo Helsingin saarista == Lähteet == == Kirjallisuutta == * == Aiheesta muualla == * Luokka:Helsingin saaret Luokka:Kulosaari
Nils Frykman

Nils Frykman (20. lokakuuta 1842 Sunne, Värmlanti, Ruotsi – 30. maaliskuuta 1911 Minneapolis, Yhdysvallat) oli kansakoulunopettaja Sunnessa, saarnaaja muualla Ruotsissa ja Yhdysvalloissa, virsirunoilija ja säveltäjä. Frykman opiskeli kansakouluopettajaseminaarissa Karlstadissa 1866 ja valmistui kansakoulunopettajaksi 1868. Hän toimi opettajana muun muassa Grumsissa ja Norrköpingissä, kunnes hänestä tuli opettaja kotipitäjäänsä Sunneen. Frykman sai vaikutteita Ruotsin lähetysliiton (Svenska Missionsförbundet) perustajalta ja johtajalta Paul Waldenströmiltä. Hän kannatti waldenströmiläistä sovituskäsitystä, osallistui maallikoiden johtamiin ehtoollisen viettoihin, ei antanut kastaa lapsiaan Ruotsin kirkon jäseneksi, ja siten hän joutui erimielisyyksiin kouluasioita tuolloin johtaneiden viranomaisten, tuomiokapitulin ja piispan kanssa. Frykman sai varoituksia muun muassa piispantarkastuksessa 1880 waldenströmiläisen ehtoolliskäsityksensä takia. 1882 hän ei tuonut lastaan kastettavaksi, ja se johti uuteen varoitukseen. Kun Frykman ei luopunut kannastaan, hän erosi opettajan virasta ja toimi matkasaarnaajana Värmlannissa, kunnes hänet kutsuttiin saarnaajaksi Chicagoon ja hän muutti Yhdysvaltoihin Minnesotaan 1899, jossa hän toimi saarnaajana vuoteen 1907 saakka. Frykman alkoi kirjoittaa hengellisiä lauluja 34-vuotiaana, ja hän sävelsi myös laulujaan. Ruotsissa häntä on kuvattu kristillisen ilon laulajaksi. Ruotsin kirkon virsikirjassa on kuusi hänen virttään, joista yhdellä on myös hänen kirjoittamansa sävelmä. Ne ovat kaikki virsikirjan ekumeenisessa osassa. Hänen virsiään on useissa muissa Ruotsin virsikirjoissa. Vain muutama hänen laulunsa on tunnettu Suomessa. Yhtään hänen lauluaan ei ole Suomen evankelis-luterilaisen kirkon virsikirjassa, vaan niitä on julkaistu Hengellisiä lauluja ja virsiä -kirjassa ja ns. vapaitten suuntien laulukirjoissa, kuten Hengellinen laulukirja. ==Frykmanin virret Ruotsin kirkon virsikirjassa == * 13 On ihme, kuinka suuri (suom. Anna-Mari Kaskinen 1997) * 101 On Herran ihmetöiden määrä (suom. Anna-Mari Kaskinen 1999) * 118 Riemuitse, mieli, kiitä nyt, kieli (suom. tuntem, uud. suom. Niilo Rauhala 1997) * 262 Oi, kuinka suuren autuuden suom. Pekka Kivekäs 1996) * 302 Tähyilen päivään tulevaan (suom. Pekka Kivekäs 1997) * 318 Öiset varjot hiljaa väistyy (suom. tuntem, uud. suom. Niilo Rauhala 1998) ==Frykmanin virsiä Suomessa julkaistuissa laulukirjoissa == ;Hengellinen laulukirja * 47 Riemuitse mieli, kiitä sä kieli * 247 Käy rohkeasti ristin luo * 613 Öiset varjot hiljaa väistyy * 616 Kohta iäisyyden aamu valkenee ;Hengellisiä lauluja ja virsiä * 11 Riemuitse mieli, kiitä sä kieli *535 Öiset varjot hiljaa väistyy ;Seurakunta laulaa * 186 Oi Jeesus rakkain ystävä (suom. Aarne Rintala, uud.Olavi Rouhe 1991) * 420 On Herran ihmetöiden määrä (suom. Anna- Mari Kaskinen 1999) * 504 Öiset varjot hiljaa väistyy (uud. Joel NIininen 1995) == Lähteet == Luokka:Ruotsalaiset virsirunoilijat Luokka:Vuonna 1842 syntyneet Luokka:Vuonna 1911 kuolleet
Vilppulan junaonnettomuus 1919

Vilppulan junaonnettomuus tapahtui 5. lokakuuta 1919 Vilppulan rautatieasemalla heti puolenyön jälkeen kello 0.11, kun pohjoisesta päin tulossa ollut valtion halkojuna törmäsi ratapihalla hevoskuljetusvaunuun, jossa oli Tampereen markkinoilta tuotuja hevosia hoitajineen. Onnettomuudessa kuoli kolme ihmistä ja lisäksi neljä vaunussa ollutta hevosta sai surmansa.Kamala yhteentörmäys Vilppulan asemalla, Aamulehti 07.10.1919, nro 230, s. 5, Kansalliskirjaston digitaaliset aineistotTuhoisa junaonnettomuus Vilppulassa, Iltalehti 06.10.1919, nro 228, s. 1, Kansalliskirjaston digitaaliset aineistot Tampereelta edellisenä iltana kello 19.35 lähteneen pikatavarajunan oli määrä kohdata pohjoisesta tulossa ollut halkojuna Kolhon rautatieasemalla, mutta pikatavarajunan myöhässä olon takia kohtaamispaikaksi vaihtui Vilppula, jonne pikatavarajuna jäi odottamaan halkojunan tuloa. Ratapihalla oltiin myös siirtämässä Vilppulaan pikatavarajunan mukana tullutta hevoskuljetusvaunua pääraiteen kautta purkamispaikalle. Halkojunan oli tarkoitus mennä ratapihan kolmannelle raiteelle, mutta vaihdemiehen nukahtamisen takia juna tulikin pääraiteelle, jolle hevoskuljetusvaunu sillä hetkellä oli siirtymässä. Törmäyksessä halkojunan veturi nosti kevyen hevoskuljetusvaunun pystysuoraan ylös niin, että vaunun toinen pyöräpari irtosi pudoten kiskojen päälle. Tällöin myös halkojunan veturi suistui raiteilta työntäen ratapölkkyjä edellään kasaan noin 25 metrin matkalta, kunnes veturi pysähtyi vajoten maahan akseleitaan myöten. Onnettomuudessa kuolivat hevoskuljetusvaunussa olleet torpparinpoika Hugo Niininoro ja torppari Aug. Korpela sekä halkojunan veturin apulämmittäjä S. Tammela. Vaunussa olleista viidestä hevosesta kolme kuoli heti ja yksi sai niin pahoja vammoja, että se jouduttiin lopettamaan. Viides hevonen pääsi karkaamaan vaunusta ja sai vain lieviä vammoja. Halkojunan veturi n:o 606, hevoskuljetusvaunu ja yksi propseilla lastattu avovaunu rikkoutuivat pahoin ja lisäksi rataa rikkoontui 30 metrin matkalta. Rata saatiin kuitenkin korjattua kahden tunnin aikana niin että junat pääsivät ohittamaan Vilppulan. Onneettomuuden aiheuttanut vaihdemies Mäkelä kielsi aluksi saaneensa käskyn ohjata halkojuna kolmannelle raiteelle pääraiteen sijasta ja väitti asemalta vaihdekoppiin tulleen puhelinyhteyden olleen epäkunnossa, mutta hän tunnusti sitten nukkuneensa vaihdekopissa ja onnettomuuden jälkeen katkaisseensa itse puhelinjohdon. Alustavan kuulustelun vaihdemies vangittiin. == Lähteet == Luokka:Vilppula Luokka:Junaonnettomuudet Suomessa Luokka:Vuoden 1919 onnettomuudet Luokka:1910-luvun junaonnettomuudet Luokka:1910-luvun onnettomuudet Suomessa
Estsanatlehi

Estsanatlehi tai Estanatlehi ("muuttuva nainen") on navajojen hedelmällisyyden jumalatar, jota pidetään usein navajojen jumalista kaikkein voimakkaimpana, sillä hän pysyy ikuisesti nuorena. Perimätiedon mukaan Estsanatlehi luotiin pienestä turkoosista, johon suuret jumalat istuttivat rituaalillaan elämän.Jordan 1992, s. 92Lurker 1987, s. 60 Estsanatlehi käytti maissijauhoa ja rinnoistaan tullutta pölyä luodakseen navajojen esivanhemmat. Estsanatlehi on jumalatar Yolkaiestanin sisar ja jumala Tsohanoain puoliso sekä sodanjumala Nayenezganin äiti. Sanotaan, että Estsanatlehi asuu lännessä ja on luonteeltaan hyväntahtoinen. Hän lähettää kesäisin kevyitä sateita ja keväisin lämpimiä ja leutoja tuulia. == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Pohjois-Amerikan alkuperäiskansojen kulttuuri Luokka:Hedelmällisyyden jumalattaret‎
Kilvakkala

Kilvakkala on kaupunginosa, taajama ja kylä Ikaalisissa. Järjestysnumeroltaan se on Ikaalisten 11. kaupunginosa. Se sijaitsee 5 kilometrin päässä Ikaalisten keskustasta. == Aiheesta muualla == * Ikaalisten Kilvakkalan kylässä on asutusrykelmä nyt uusjaettu ia uudet asumukset nousemassa, Aamulehti, 31.07.1934, nro 202, s. 3, Kansalliskirjaston digitaaliset aineistot *
Kirjokiven junaonnettomuus 1902

Kirjokiven junaonnettomuus tapahtui 20. maaliskuuta 1902 Savon radalla Valkealan Kirjokivessä 229 kilometrin kohdalla, kun Kouvolasta Mäntyharjulle kulkenut ylimääräinen tavarajuna ja Mikkelistä Kouvolaan matkannut lumiaurajuna törmäsivät toisiinsa. Törmäyksessä kuoli tavarajunan lämmittäjä J. Finne ja molempien junien miehistöön kuuluneet henkilöt saivat vammoja.Yhteentörmäys Savonradalla, Mikkelin Sanomat, 22.03.1902, nro 33, s. 2, Kansalliskirjaston digitaaliset aineistotMäntyharjua puolin ja toisin: Liikenne Tavarajunan kuljettajalla oli Selänpään rautatieasemalta lähdettäessä tieto siitä, että lumiaurajuna oli tulossa vastaan, mutta ei tietoa siitä, missä kohtaaminen tapahtuisi. Lumiaurajunan miehistö taas ei tiennyt vastaatulevasta tavarajunasta mitään. Ennen törmäystä lumiaurajuna päästi Hillosensalmen pysäkillä ohi Mikkeliin menossa olleen sekajunan numero 358. Törmäys tapahtui illalla kello 19 aikaan lumipyryn vallitessa. Tavarajunan veturi kulki tenderi edellä, joka sekin vähensi veturin näkymistä vastaantulijalle. Voimakas törmäys kuului viiden kilometrin päähän. Molempien junien veturit, lumiauravaunu ja tavarajunaan kytketty matkustajavaunu kärsivät vaurioita. Onnettomuuden jälkeen paikalle tuli Kouvolasta ylimääräisellä junalla kaksi lääkäriä. Kun rata oli saatu raivattua, postijuna kuljetti loukkaantuneet Mikkelin lääninsairaalaan. == Lähteet == Luokka:Valkeala Luokka:Junaonnettomuudet Suomessa Luokka:Vuoden 1902 onnettomuudet Luokka:1900-vuosikymmenen junaonnettomuudet Luokka:1900-vuosikymmenen onnettomuudet Suomessa
Karhoinen

Karhoinen on kaupunginosa ja kylä Ikaalisissa. Järjestysnumeroltaan se on Ikaalisten 12. kaupunginosa. Se sijaitsee noin 4 kilometrin päässä Ikaalisten keskustasta. Luokka:Ikaalisten kaupunginosat Luokka:Ikaalisten kylät
Kirjokiven junaonnettomuus

Kirjokiven junaonnettomuus voi tarkoittaa seuraavia onnettomuuksia: * Kirjokiven junaonnettomuus 1902 * Kirjokiven junaonnettomuus 1962
Abiristeily

Abiristeily on Tähtiportin neljäs studioalbumi, joka julkaistiin 10. toukokuuta 2019. Se julkaistiin ainoastaan vinyyliformaatissa, joista 300 kappaletta mustana ja 200 kappaletta sinisenä vinyylinä. == Kappaleet == # # # # # # # # == Kokoonpano == * Perttu Häkkinen: Syntetisaattorit, rytmikoneet * Sami Hynninen: Vokaalit, basso * Ilari Larjosto: Rummut, syntetisaattorit, ohjelmoinnit * Mikko Viljakainen: Kitara, syntetisaattorit == Arvostelut == * Soundi: Levyarvio: Myrkyllisen herkullinen mutta tunteeton – Tähtiportti tutkailee pienen ihmisen paikkaa maailmassa Viitattu 2.1.2023. == Lähteet == Luokka:Vuoden 2019 albumit Luokka:Tähtiportin albumit Luokka:Svart Recordsin albumit
Enkimdu

Enkimdu on sumerien kanavien ja ojien jumala. Luomistaruissa Enki antoi Enkimdulle tämän tehtävät.Jordan 1992, s. 88 == Katso myös == *Enbilulu == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Maanviljelyksen jumalat Luokka:Mesopotamialaiset jumalat
Sadevesijärjestelmä

Sadevesijärjestelmän tehtävä on johtaa hulevesi pois rakennusten seinustoilta, perustuksista sekä piha-alueilta. Sadevesijärjestelmän osa-alueita ovat esimerkiksi sadevesikourut, syöksyputket, salaojat sekä tarvittavat viemärit ja kaivot. Puutteellinen sadevesijärjestelmä on yksi yleisimmistä perustusrakenteiden kosteus- ja homevaurioiden syistä. == Katso myös == * Salaoja == Lähteet == == Aiheesta muualla == * Sadevesijärjestelmien sanastoa Luokka:Jätevesihuolto Luokka:Rakennuksen vesi- ja viemärijärjestelmät
Luolastoroolipeli

Luolastoroolipeli () ovat roolipelien alalaji, joka keskittyy labyrinttimaisessa suljetussa luolastossa tai tyrmässä liikkumiseen. Lajityyppiä esiintyy sekä tietokoneroolipeleissä että pöytäroolipeleissä. Lajityyppiin kuuluvat monimutkaiset sokkeloiset luolastot joita pelaajat toisinaan seuraavat kynällä ja paperilla pelatessaan. Lajityyppiin on vaikuttanut ehkä eniten Dungeons and Dragons (1974). Will Crowtherin Colossal Cave Adventure (1976) loi interaktiivisen fiktion lajityypin tietokoneille. == Tietokoneroolipelit == Tietokoneroolipeleissä varhaisia lajityypin edustajia ovat Apple II:lle julkaistu Beneath Apple Manor (1978) sekä UNIX-koneille kehitetty Rogue (1980). Esimerkkejä lajityypistä ovat videopelit kuten Nethack, Dungeon Master ja Legend of Grimrock. Dungeon Masteria pidetään yhtenä merkittävimmistä tietokoneroolipeleistä. == Lähteet == Luokka:Videopelien lajityypit *